Trump forsvarer Taiwan-telefon med Twitter-tirade
Samtalen anses som et alvorlig brudd på diplomatisk protokoll, og USAs påtroppende president har fått kritikk for ikke å ha samarbeidet med Kina i forkant av kontakten. Bakgrunn: Trump får kritikk: «Det er slik kriger starter» Som et svar på kritikken tok Trump søndag kveld til Twitter. «Spurte Kina oss om det var greit å devaluere sin valuta (og gjøre det vanskelig for bedrifter å konkurrere), å legge tunge skatter på importerte varer (USA har ingen sånn skatt) eller drive storstilt militær oppbygging på omstridte øyer i Sør-Kinahavet? Jeg tror ikke det!»Det var fredag at Taiwans leder Tsai Ing-wen for å gratulere Trump med valgseieren. Dette førte til en klage fra Kina til den amerikanske regjeringen, men utenriksminister Wang Yi sier det bare er snakk om «et lite triks fra Taiwans side» og neppe vil påvirke USAs politikk overfor Kina. Forsker: Kina er urolig etter Trumps samtaler Kina ser på Taiwan som en utbryterprovins og mener kontakten mellom trump og Tsai er et brudd med prinsippet om ett Kina. – «Ett Kina»-politikken er hjørnesteinen i en sunn utvikling av forholdet mellom Kina og USA, og vi håper dette politiske grunnlaget ikke vil bli skadet eller berørt, sier Wang ifølge en TV-stasjon i Hongkong. Stor oversikt: Dette er Trumps utvalgteMandag skriver to statlige kinesiske aviser at telefonsamtalen viser hvor uerfaren Trump er, melder Reuters. Trumps blivende visepresident Mike Pence har forsøkt å tone ned den omstridte telefonsamtalen. – Det var intet mer enn å ta imot en høflighetsoppringing fra en demokratisk valgt leder, sier Trumps nestkommanderende til ABC News søndag.Utenriksminister John Kerry uttalte søndag at det ville vært verdifullt for Trump å be utenriksdepartementet om råd i forkant av samtaler med utenlandske statsledere: – Jeg tror det ville vært en åpenbar verdi og i det minste få noen anbefalinger, uttalte Kerry, ifølge Reuters. Han fortalte at det amerikanske utenriksdepartementet ikke har blitt kontaktet i forkant av noen av Trumps telefonsamtaler.
I kjent stil slår Donald Trump tilbake mot de som har kritisert ham for den historiske telefonsamtalen med Taiwans president.